News
·9 April 2020 15:51
Hayeu! Aneuk Miet Sikula SMK di Aceh Dipeugot Masker Nyang Dijok Pre Keu Ureung
Konten ini diproduksi oleh ACEHKINI
ADVERTISEMENT
Seulaen nyan, nyang meutamah bereh lom, ubena masker nyang kaleuh dicop nyan hana dipubloe, teutapi syit dibri pre lagei bungong jaroe keu ureung nyang ula-uli bak jalan. Masker ija nyan nakeuh jeut keu dabeueh ngoen toep abah ureung mangat jioh nibak peunyaket taeun Corona atawa COVID-19.
Haba nyang acehkini peusapat, masker peuneugoet aneuk miet sikula nyan dijok keu ureung me gari meusen ngeun moto nyang meuputa sideh di Simpang Limoeng, Kota Banda Aceh, bak uroe Hameh (9/4/2020) beungoh.
Kepala SMK Negeri 3 Banda Aceh, Salma, geupeugah aneuk miet sikula nyang cop masker nyan nakeueh nyang seulama nyoe dimeureunoe bak jurusan Kompetensi Tata Busana. Jumlah aneuk miet sikula nyan 150 droe.
ADVERTISEMENT
Salma geupeutrang, sidroe aneuk miet sikula geuyue cop masker 10 sampe 15 oen sapo seubagoe tugaih ji rumoh. Lheuh dicop, masker nyan baro geupeusapat. Ban lheuh meusapat ban bandum masker, geujok teuk keu ureung-ureung lam gampong atawa nyang meulikak-likak bak jalan.
"Bahan ija untuk cop masker nakeuh ija nyang seulama nyoe leubeh bak meucop bajei atawa ija-ija leubeh nyang hana meupakek le," kheun Salma nyang diteurimong acehkini, Kamis (9/4).
Buet peugeut masker dari ija nyan, kheun Salma, ditubiet bak watei seumike kareuna ureung nyan kahek that-that bak geumita masker bak keude-keude di peukan karap sibuleun nyoe. Hai dabeueh nyan syit meuseuke that ka seujak taeun Corona phon na di Aceh bak awai buleun Maret.
ADVERTISEMENT
"Lheuh meujok-jok nyoe, kamoe langsong meujak cop lom masker dari ija lagei nyoe untuk kamoe jok pre keu ureung-ureung nyang peurlei. Masker nyoe jeut geupakek sabe-sabe le ureung nyan," sambong Salma.
Keu contoh barang, kheun ibuk Salma, ureung nyan kaleuh tom geujok-jok keu ureung gampong nyang na di seulingka sikula SMKN 3 di Lhong Raya, Kota Banda Aceh. Seulaen nyan kaleuh syit geujok keu ureung nyang keurija bak Dinas Pendidikan Aceh.
Sep hayeue keun? Nyoe hana rugoe geupeusikula kareuna na untong keu ureung gampong.[]
Note: berita dalam bahasa daerah (Aceh) ini disampaikan sesuai kebijakan dari kumparan untuk para partner 1001 Media, bertujuan melestarikan bahasa daerah.